مهدی کیانی

مهدی کیانی () ایرانلی فوتبولچو و یاریم مۆدافیعه‌چی (هافبک). اوْ ایرانین نهاوند شهرینده آنادان اوْلوب. مهدی کیانی ایندی ایرانین سوپر لیگین‌ده اوْلان تیراختور کولوبوندا اوْیناییر.

کولوب چالیشمالاری
مهدی کیانی تیراختور کولوبونون تاریخینده ان تانینمیش و ان سئویلن اوْیونچولاردان بیریدیر. کیانی تیراختوردا ۱۰ ایلدن چوخ اوْینایان ۳-جۆ اوْیونچودور. ۱۳۸۸-جی ایلده تیراختورلا بیرگه آزادگان لیگیندن سوپر لیگه گلن کیانی، ۱۳۹۴-جۆ ایله‌دک تیراختوردا قالمیش، ۱۳۹۴-جۆ ایلین ایلک یاریم فصلی‌نی گؤستریش فولاد کولوبوندا اوْینامیش و یئنی‌دن تیراختورا قاییتمیشدیر. کیانی ۱۳۹۷-جی ایلین خورداد آییندا تیراختوردان آیریلاراق سیپاهان کولوبونا قوْشولدو. کیانی ۱۳۹۹-جو ایلین سوْنلاریندا فصلین یاریسیندا سیپاهاندان آیریلیب مس رفسنجان کولوبونا قوْشولدو. کیانی ۱۴۰۰-جو ایلین بهمن آییندا یئنیدن تیراختورا قاییتدی.
ایران میلّی تیمی
مهدی کیانی افشین قطبی‌نین مشقچی‌لیگی چاغ، ۲۰۱۱ AFC آسیا کوپاسیندان اؤنجه بیرینجی دفعه ایرانین میللی تاخیمینا چاغریلدی، آنجاق میللی تاخیمین سوْن لیستینده اوْلماق شانسینی الدن وئردی.

قازانجلاری
سوپر لیگ (لیگ برتر)
۹۱–۱۳۹۰ ایران سوپرلیگی‌نین ایکینجی تاخیمی - تیراختور
۹۲–۱۳۹۱ ایران سوپرلیگی‌نین ایکینجی تاخیمی - تیراختور
۹۴–۱۳۹۳ ایران سوپرلیگی‌نین ایکینجی تاخیمی - تیراختور
۹۸–۱۳۹۷ ایران سوپرلیگی‌نین ایکینجی تاخیمی - سیپاهان
حذفی جام
۹۳–۱۳۹۲ ایران حذفی جامی‌نین بیرینجی تاخیمی - تیراختور
۹۶–۱۳۹۵ ایران حذفی جامی‌نین ایکینجی تاخیمی - تیراختور
آزادگان لیگی
۸۸–۱۳۸۷ ایران آزادگان لیگی‌نین بیرینجی تاخیمی - تیراختور

 قایناقلار 

خاریجی لینکلر



بؤلمه:۱۹۸۷-جی میلادی ایلده دوغولان‌لار
بؤلمه:یاشایان اینسانلار
بؤلمه:ایران فوتبولچیلاری
Category:Association football midfielders
بؤلمه:تراکتورسازی کولوبونون اویونچولاری
Category:People from Nahavand
Category:Gostaresh Foulad F.C. players
Category:Persian Gulf Pro League players
Category:Azadegan League players